[{"text_idx": "#000001", "text": "Txapela: 3-7 cm-koa, zurixka, aski mamitsua, ganbila eta laua, zenbaitetan apur batean estutua erdialdean, leuna eta zeta-antzeko gainazala. Txapel-azala txapelaren ertza bera baino handiagoa eta barnera-kiribildua, sarri askotan hondarrez estalia habitat horretan hazten delako.\nOrriak: orriak oinetik berex, hasiera batean kolore arrosa argikoak, gero marroi-purpurak eta zahartzean marroi ilunka, ertz antzu argiagoarekin.\nHanka: txapelaren diametroa baino apur bat motzagoa, 3-5 x 1-1,5 cm-koa, zilindrikoa edo pixka batean loditua oinarrian, kofaduna baina trinkoa, zurixka, hasieran peronatua, errezel hondakinek bi eraztun eratzen dute ertzak muturrerantz, zenbaitetan ia ezin hauteman daitezkeen arrastoak utziz.\nMamia: usain arina eta zapore atsegina, zuria, ebakitzean arrosa-laranja ahula, ageriagoa oinean.\nMikroskopia: esporak ia globo-formakoak, gutula batekin, 5-6(7) x 4-5,5 \u03bcm-koak. Basidioak tetrasporikoak, 26-31 x 8-9 \u03bcm-koak. Keilozistidioak ugari dira, kali-formakoak, asko eta asko trenkada moduan, 20-45 x 10-12(15) \u03bcm-koak.\nHabitat: espezie hau tipikoa da duna edo harea-piloetan."}]